Oficialusis leidinys L 031 , 05/02/1976 p. 0008 - 0028

specialusis leidimas suomių kalba: skyrius 15 tomas 2 p. 0010

specialusis leidimas graikų k.: skyrius 15 tomas 1 p. 0115

specialusis leidimas švedų kalba: skyrius 15 tomas 2 p. 0010

specialusis leidimas ispanų kalba: skyrius 15 tomas 1 p. 0140

specialusis leidimas portugalų kalba skyrius 15 tomas 1 p. 0140



Tarybos Sprendimas 1975 m. gruodžio 8 d. nustatantis bendrą Bendrijos informacijos šaltinių aplinkos klausimais aprašo sudarymo ir jo nuolatinio atnaujinimo tvarką (76/161/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 235 straipsnį, atsižvelgdama į Komisijos pasiūlymą, atsižvelgdama į Europos Parlamento nuomonę [1], atsižvelgdama į Ekonomikos ir socialinių reikalų komiteto nuomonę [2], kadangi Europos Bendrijų veiksmų aplinkos srityje programoje [3] numatytas nuolatinio informacijos šaltinių aplinkos klausimais aprašo rengimas ir jo, kaip Bendrijos indėlio, integravimas į Jungtinių Tautų aplinkos programos Tarptautinę nuorodų sistemą (IRS), į kitas atitinkamas tarptautines sistemas ir į Europos dokumentacijos tinklą, minimą 1975 m. kovo 18 d. Tarybos sprendime 75/200/EEB, kuriuo yra priimtas pradinis Bendrijos trejų metų veiksmų mokslo ir technikos informacijos bei dokumentacijos srityje planas [4]; kadangi šis aprašas galėtų padėti visiems Bendrijos vartotojams, ypač tiems, kurie atsako už aplinkos priežiūrą, apsaugą ir valdymą, lengviau naudotis esamais informacijos šaltiniais; kadangi jis taip pat suteiks galimybę nustatyti, kaip reikėtų koordinuoti arba derinti informacijos šaltinius, ir leis siūlyti, atsižvelgus į tai, kokie reikalavimai dar nėra tenkinami, kaip kurti naujas informacijos sistemas ir integruoti tokius šaltinius į suderintą Europos tinklą; kadangi toks aprašas atrodo būtinas norint pasiekti, atsižvelgus į bendros rinkos veikimą, vieną iš Bendrijos tikslų aplinkos ir gyvenimo kokybės apsaugos srityje; kadangi Sutartyje nenumatyta šioje srityje reikalinga veiklos kompetencija; kadangi šis aprašas, kurį Komisija skelbs kaip Bendrijos informacijos šaltinių aplinkos klausimais aprašą, turės kiekvienai valstybei narei suteikti žinių apie mokslo ir technikos informacijos bei dokumentacijos centrus, specialistų centrus, nepriklausomus ekspertus ir vykdomus arba numatomus tyrimų projektus; kadangi, kad būtų galima sudaryti tokį aprašą, valstybės narės turi siųsti Komisijai informaciją apie įvairius nacionalinius informacijos šaltinius; kadangi taip pat yra būtina nustatyti aprašo atnaujinimo tvarką, PRIĖMĖ ŠĮ SPRENDIMĄ: 1 straipsnis Šiuo sprendimu nustatoma bendra Bendrijos informacijos šaltinių aplinkos klausimais aprašo sudarymo ir jo atnaujinimo tvarka. Šiame apraše išvardijami kiekvienos valstybės narės: - mokslo ir technikos informacijos bei dokumentacijos centrai ir paslaugos, - specialistų centrai ir nepriklausomi ekspertai, - vykdomi arba numatomi tyrimų projektai. 2 straipsnis Valstybės narės renka priede pateiktame klausimyne reikalaujamą informaciją ir perduoda ją Komisijai šios reikalavimus atitinkančiu būdu ir forma. Kad aprašą būtų galima atnaujinti, informacija yra renkama kasmet. Ši informacija perduodama Komisijai ne vėliau kaip per keturis mėnesius nuo atsiskaitomųjų metų pabaigos. 3 straipsnis Kiekviena valstybė narė paskiria nacionalinę instituciją, atsakingą už 1 ir 2 straipsniuose minimos informacijos rinkimą bei perdavimą Komisijai ir praneša apie ją Komisijai. 4 straipsnis Komisija parengia programinę įrangą ir 1 bei 2 straipsniuose minimos informacijos indeksavimo ir kodavimo metodus. Ji rūpinasi automatizuotu šios informacijos apdorojimu, pateikia valstybėms narėms aprašo kopiją magnetinėje juostoje arba kokioje nors kitoje laikmenoje ir aprūpina jos naudojimui reikalinga programine įranga. 5 straipsnis Komisija perduoda Jungtinių Tautų aplinkos programos Tarptautinei nuorodų sistemai (IRS) magnetinę juostą su tokia informacija, kurią valstybės narės nori šiai sistemai perduoti. 6 straipsnis Remdamasi sukaupta patirtimi ir bendradarbiaudama su 3 straipsnyje minėtomis kompetentingomis nacionalinėmis institucijomis, Komisija gali patikslinti aprašą sudarančios informacijos sąrašą ir šio aprašo sudarymo metodus, deramai atsižvelgdama į priemones, kurių Bendrija imasi siekdama suderinti tyrimų projektų aprašus. 7 straipsnis Valstybės narės priede pateiktame klausimyne reikalaujamą informaciją pirmą kartą išsiunčia per tris mėnesius nuo šio sprendimo paskelbimo Europos Bendrijų oficialiajame leidinyje. 8 straipsnis Šis sprendimas skirtas valstybėms narėms. Priimta Briuselyje, 1975 m. gruodžio 8 d. Tarybos vardu Pirmininkas M. Pedini [1] OL C 157, 1975 7 14, p. 93. [2] OL C 263, 1975 11 17, p. 36. [3] OL C 112, 1973 12 20, p. 3. [4] OL L 100, 1975 4 21, p. 26. -------------------------------------------------- PRIEDAS INFORMACIJOS ŠALTINIŲ APLINKOS APSAUGOS KLAUSIMAIS APRAŠAS KLAUSIMYNAS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------